Atviro konkurso Specialiųjų sąlygų 1 priedas

**VARIKLINIŲ, TRANSMISINIŲ IR HIDRAULINIŲ ALYVŲ BEI KONSITENSINIŲ TEPALŲ PIRKIMO TECHNINĖ SPECIFIKACIJA**

**1. PIRKIMO OBJEKTAS.**

1.1. Tepalinės alyvos ir tepimo priemonės (transporto priemonėms), BVPŽ kodas: 09211000-1.

1.2. Perkamų Prekių specifikacijos, kiekiai ir pristatymo adresai nurodyti Variklinių, transmisinių ir hidraulinių alyvų bei konsistensinių tepalų pirkimo techninės specifikacijos prieduose Nr.1; Nr.2 ir Nr.3 (pridedama).

1.3. Prekių tiekimo trukmė – 12 mėn. su galimybe sutartį pratęsti 2 kartus po 12 mėnesių.

**2. PIRKIMO OBJEKTO PRITAIKYMO SRITIS**

2.1. Perkamos alyvos ir tepalai bus naudojami regioninių padalinių transporto priemonių eksploatacijoje (toliau – Prekės).

2.2. Pirkimo objektas skaidomas į 4 (keturias) pirkimo objekto dalis (toliau – **P.o.d.**):

1 pirkimo objekto dalis – Variklinės alyvos;

2 pirkimo objekto dalis – Transmisinės alyvos;

3 pirkimo objekto dalis – Hidraulinės alyvos;

4 pirkimo objekto dalis – Konsistensiniai tepalai;

2.3. Galima pateikti pasiūlymą vienai, kelioms, ar visoms pirkimo objekto dalimis, bet būtinai visam vienos pirkimo objekto dalies prekių kiekiui.

**3. TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS APRAŠYMO BŪDAI**

1. Prekių specifikacijos, patvirtinimai ir kiti rodikliai turi atitikti Variklinių, transmisinių ir hidraulinių alyvų bei konsistensinių tepalų pirkimo techninės specifikacijos (toliau – Techninė specifikacija) priede Nr.1 Palyginamoji lentelė (pridedama), pateiktus keliamus reikalavimus.
2. Prekės Pirkėjui turi būti pateikiamos naujos, pagamintos ne anksčiau nei prieš vienerius metus iki jų pateikimo Pirkėjui, originalioje gamintojo taroje, kurios dydžiai nurodyti Techninės specifikacijos priede Nr. 1, su gamintojo ženklais, originaliomis plombomis ir markiravimu, atitinkančiu Europos Sąjungos ir Lietuvos Respublikos teisės aktų reikalavimus. Siekiant išvengti Prekės kokybės ir kiekio neatitikimų, vietinio fasavimo sąlyga yra netenkinama.
3. **Kartu su pasiūlymu turi būti pateikti Prekių saugos duomenų lapai, atitinkantys Reglamento (EB) Nr. 1907/2006 ir Reglamento (ES) Nr. 2020/878 reikalavimus, taip pat siūlomos Prekės gamintojo parengtą techninę specifikaciją (techninių duomenų lapus) ir/ar kitus dokumentus, įrodančius siūlomos Prekės atitiktį pirkimo dokumentuose nustatytiems reikalavimams.**

3.4. Prekės bus perkamos pagal Sutarties vykdymo metu iškylantį poreikį. Planuojamas preliminarus Prekių kiekis metams nurodytas Techninės specifikacijos priede Nr. 2 (pridedama). Sutartį pratęsus Prekių kiekis proporcingai padidėja tokiu pačiu 1 metams nurodytu kiekiu. Galimas bendras Prekių kiekio pokytis iki 30 procentų kiekvienai pirkimo objekto daliai. Pirkėjas neįsipareigoja išpirkti Prekių preliminaraus kiekio ar bet kokios jo dalies (jeigu Sutartyje yra nurodyti Prekių preliminarūs kiekiai), nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Sutarties Specialiųjų sąlygų 5.2. punkte nurodytai Sutarties maksimaliai kainai ar bet kokiai jos daliai.

3.5. Sutarties galiojimo metu Prekėms, kurios yra 200±10% litrų talpose, Tiekėjas nemokamai išnuomoja išpilstymo įrangą (elektrinį arba rankinį siurblį). Taros panauda turi būti įtraukta į Prekės įkainį. Sunaudojęs Prekes, tarą Pirkėjas saugos Prekių pristatymo vietose. Tiekėjas tarą iš Prekių pristatymo vietų pasiimti ir išsivežti turi savo lėšomis ir kaštais.

3.6. Pirkėjas Prekes perka su pristatymu. Tiekėjas įsipareigoja Prekes pristatyti savo transportu užsakymuose nurodytais adresais. Tiekėjas turės pristatyti Prekes Techninės specifikacijos 2 priede nurodytais adresais Pirkėjo darbo laiku (I-V nuo 08:00 iki 16:00 val.). Užsakytos Prekės turi būti pristatytos per 5 d. d. nuo Pirkėjo pateikto užsakymo. Prekės gali būti pristatomas ir pagal Pirkėjo iš anksto suderintus pristatymo grafikus.

**3.7. Pateikdamas pasiūlymą Tiekėjas privalo įsivertinti ir įtraukti į Prekės kainą visas išlaidas ir mokesčius susijusius su Prekių tiekimu.**

3.8. Užsakymą Tiekėjui Pirkėjas pateikia telefonu ir / ar elektroniniu paštu.

3.9. Prekėms turi būti suteikiama Prekės gamintojo rekomenduojama/taikoma garantija. Garantija pradedama skaičiuoti nuo pristatymo Pirkėjui ir Prekių priėmimo – perdavimo akto pasirašymo dienos.

3.10. Prekių priėmimo metu Pirkėjas patikrina pateiktų Prekių kokybę ir kiekį ir nenustačius pastebimų trūkumų, pasirašo Prekių priėmimo – perdavimo aktą. Pastebėjęs trūkumus Pirkėjas turi teisę nepriimti užsakymo ir nepasirašyti Prekių priėmimo – perdavimo akto.

3.11. Nekokybiškos ar užsakymo neatitinkančios Prekės turi būti pakeistos ne vėliau kaip per 3 (tris) darbo dienas nuo Pirkėjo pranešimo apie nekokybiškas Prekes Tiekėjui pateikimo dienos.

3.12. Prekės bus perkamos pagal Pirkėjo poreikį. Minimali vieno užsakymo vertė – 200,00 (du šimtai eurų) Eur be PVM.

**4. DĖL PRODUKTAMS TAIKYTINŲ APLINKOS APSAUGOS KRITERIJŲ**

4.1. Prekės pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos:

|  |  |  |
| --- | --- | --- |
| Eil. Nr. | Pakuotės medžiaga | Ženklinimas |
| 1. | Stiklas | GL (arba GL nuo 70 iki 79) |
| 2. | Metalas | FE (arba FE 40),  ALU (arba ALU 41)  Nuo 42 iki 49 |
| 3. | Popierius ar kartonas | PAP (arba PAP nuo 20 iki 39) |
| 4. | Medis ar kamštinė medžiaga | FOR (arba FOR nuo 50 iki 59) |
| 5. | Medvilnė ar džiutas | TEX (arba TEX nuo 60 iki 69) |
| 6. | Polietilentereftalatas | PET arba PET 1 |
| 7. | Aukšto tankumo polietilenas | HDPE (arba HDPE 2) |
| 8. | Polivinilchloridas | PVC (arba PVC 3) |
| 9. | Žemo tankumo polietilenas | LDPE (arba LDPE 4) |
| 10. | Polipropilenas | PP (arba PP 5) |
| 11. | Polistirenas | PS (arba PS 6) |

**Atitiktį reikalavimams įrodantys dokumentai:** tiekėjo ar gamintojo dokumentai, įrodantys, kad pakuotės yra homogeniškos ir (ar) atitinkamai paženklintos, arba atitiktis standartams, pagal kuriuos įrodoma, kad pakuočių medžiagos perdirbamos pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, standartas RecyClass ar kitas lygiavertis standartas, arba Aplinkos apsaugos agentūros interneto svetainėje (https://aaa.lrv.lt/) skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše nurodytų atliekų perdirbėjų ar eksportuotojų dokumentai, pagrindžiantys, kad tokios pakuotės, tapusios atliekomis, gali būti perdirbamos.

4.2. Panaudota alyva (variklinės, transmisinės, hidraulinė) turi būti perdirbama.

**Atitiktį reikalavimams įrodantys dokumentai:** gamintojo ir (ar) importuotojo raštiškas patvirtinimas arba kiti lygiaverčiai įrodymai.

**PRIEDAI.**

1 priedas. Palyginamosios lentelės

2 priedas. Variklinių, transmisinių ir hidraulinių alyvų, konsistensinių tepalų pristatymo kiekiai ir adresai

3 priedas. Už Variklinių, transmisinių ir hidraulinių alyvų bei konsistensinių tepalų pristatymą atsakingi asmenys (*priedas bus pridedamas sutarties pasirašymo metu*)